Maldifeg

Iaith Indo-Ariaidd yw Divehi, Dhivehi, Difehihttps://cy.glosbe.com/cy/dv neu Maldifeg (,  neu , ) a siaredir gan 350,000 o bobl yn Ynysoedd y Maldives a 10,000 o bobl ar ynys Minicoy yn nhiriogaeth Lakshadweep, India. Hon yw iaith swyddogol gwlad y Maldives ac iaith frodorol y Maldifiaid ethnig. Caiff ei hysgrifennu yn y sgript Thanna, a'i throsi i'r wyddor Rufeinig gan ddefnyddio ffurf "Lladin Malé".

Prif dafodieithoedd Divehi yw Malé, Huvadhu, Mulaku, Addu, Haddhunmathee, a Maliku. Divehi Malé, a siaredir yn y brifddinas, yw ffurf safonol yr iaith. Maliku yw'r enw ar dafodiaith y gymuned ym Minicoy, ond Mahl yw'r term a ddefnyddir gan y llywodraeth Indiaidd yn Lakshadweep.

Disgynnai Divehi o hen iaith Maharashtra, Maharashtri Prakrit,http://www.indianscriptures.com/Common/GeneratePDF?pkey=Languages+of+Lakshadweep&ano=1935 ac mae'n perthyn yn agos i'r Konkaneg, Marathi, ac iaith Sinhala, ond nid oes cyd-eglurder rhyngddynt. Dynalwadai nifer o ieithoedd ar ddatblygiad Divehi drwy'r ganrifoedd, yn bennaf yr Arabeg a hefyd Ffrangeg, Perseg, Portiwgaleg, Hindwstaneg, a Saesneg. Daw'r geiriau "atol" (cylchynys) a "dhoni" (cwch traddodiadol) o'r ffurfiau Divehi  and .

 Cyfeiriadau 

Categori:Ieithoedd India
Categori:Ieithoedd Indo-Ariaidd
Categori:Maldives